A Bizottság 1214/2003/EK rendelete
(2003. július 7.)
a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 803/2003/EK bizottsági rendelette [1] módosított, a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló, 2002. december 20-i 2368/2002/EK tanácsi rendeletre [2], és különösen annak 17. cikkére,
mivel:
(1) A Bizottsághoz kérelem érkezett a London Diamond Bourse and Clubtól, hogy vegyék fel a 2368/2002/EK rendelet (a továbbiakban: a rendelet) V. mellékletében található listára.
(2) A London Diamond Bourse and Club eljuttatta a Bizottsághoz azon információkat, amelyek bizonyítják, hogy teljesítette a rendelet 17. cikkének követelményeit, különösen a tagjai számára kötelező érvényű magatartási kódex elfogadását.
(3) A benyújtott információk alapján a Bizottság arra a következtetésre jutott, hogy indokolt a London Diamond Bourse and Club felvétele a rendelet V. mellékletében található listára.
(4) Az e rendeletben előírt intézkedések összhangban vannak a 2368/2002/EK rendelet 22. cikkében említett bizottság véleményével,
ELFOGADTA EZT A RENDELETET:
1. cikk
A 2368/2002/EK rendelet V. melléklete az e rendelet mellékletében szereplő szöveggel egészül ki.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. július 7-én.